ธปท.ขายพันธบัตร 3 หมื่นล้านบาท
ธปท.ออกพันธบัตร 3 หมื่นล้านบาท เพื่อดูแลสภาพคล่องในระบบให้เหมาะสม เปิดประมูลขาย 23  ธ.ค.นี้
29 ต.ค. 2565

ธปท.ออกพันธบัตร 3 หมื่นล้านบาท เพื่อดูแลสภาพคล่องในระบบให้เหมาะสม เปิดประมูลขาย 23  ธ.ค.นี้
วันที่ 22 ธ.ค. น.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือนธ.ค.2559 โดยธปท.ได้เตรียมจะเปิดประมูลขายพันธบัตรรุ่น พ.51/14/59 ในวันที่ 23 ธ.ค.นี้ โดยพันธบัตรมีวงเงินรวม 3 หมื่นล้านบาท มีอายุ 14 วัน กำหนดชำระเงินในวันที่ 27 ธ.ค. 59 และครบอายุ 10 ม.ค.2560
ทั้งนี้ การออกประมูลขายพันธบัตรของธปท.ดังกล่าวเป็นการดำเนินงานตามหน้าที่ปกติของธนาคารกลาง เพื่อดูแลหรือดูดสภาพคล่องในระบบเศรษฐกิจให้อยู่ในระดับที่เหมาะสม สอดคล้องกับระดับอัตราดอกเบี้ยนโยบายในปัจจุบันที่ยังคงอยู่ในระดับผ่อนคลายที่ 1.5%